google/wiki40b huggingface dataset:
Uniform

En uniform er et antrekk som er standardisert for å skape ensartethet, fellesskap og identifikasjon for en organisasjon eller gruppe. En uniform har ofte elementer som viser bærerens rang og/eller funksjon i fellesskapet. 
Militære og sivile uniformer vil kunne forsterke lagfølelse og samhold, formidle tydelige roller, oppgaver og maktposisjoner, nøytralisere det personlige hos enkeltindividet og fremme disiplin og orden. De kan inngi respekt, både i form av tillit, trygghet og beundring, men også underdanighet og frykt, både hos brukere og omgivelser.
Yrkesgrupper som ofte bærer uniform, er militære, politi, vektere, brannkorps og skipsmannskap. Det gjelder også helsepersonell og flere andre yrker. Tilsvarende vil deltakere i lagidretter uniformere seg likt og i samme farger for tydelig å markere sidetilhørighet under kampene. Andre eksempler er ulike typer embetsdrakter, musikkorps, tjenerskap og servitører, såvel som visse fabrikkarbeidere og fanger. Også skoleuniform er vanlig mange steder i verden.
Kontrapunkt (TV-serie) trettende sesong

Rundene

Intro til Kontrapunkt var denne gangen akkompagnert av Aaron Coplands Fanfare for the Common Man. Vignetten besto av et gjennomsiktig 9-tall som snudde seg og ble en e, og noen noter med bilde av Malmös havn. Noen noter på rad ble snudd rundt til ordet Kontrapunkt. Utero var «Svenskt Festspel» av August Söderman.
Formatet fra Kontrapunkts tidligere serier ble fulgt. Det vil si at to og to lag møttes til tvekamp. Det ble til sammen spilt seks musikkspørsmål og pausemusikk. Det ene laget begynte ute på scenen, mens det andre satt inne i en lydtett boks. Etter tre spørsmål byttet de plass mens pausemusikken ble spilt. Maksimal poengsum var seks poeng, som ble fordelt ved at riktig komponist kunne gi opptil tre poeng, riktig verk opptil to og riktig år ett poeng. Dersom man bommet på komponist eller stykke, fikk man gjerne flere forsøk, men som oftest med trekk i poengsummen. Maksimal poengsum var 36 poeng.
Musikkstykkene var i hovedsak innspilt, men det var også musikk fremført i studio. Etter at musikkstykkene ble spilt, gikk Sixten Nordström først til laget som satt ute på scenen, og deretter til laget i boksen. Deltakerne fikk spørsmål om hvem, hva og når, men det var stor åpning til resonnering.  
Etter at svarene ble hentet inn var det Jens Østergaard som fortalte hva vi hørte, gjerne med anektdoter, og ga poeng til lagene. Ros-Mari Djupsund hadde som hovedfunksjon å holde oversikt over poengsummene sammenlagt. Poengsummen til de to lagene ble imidlertid regnet ut i samråd mellom de to.
Musikkstykkene ble valgt relativt tilfeldig. I hver runde var det en nordisk komponist som ikke kom fra landene til noen av de to konkurrerende landene. Det var som oftest en operette eller musikal med. Dersom det var en musical, ble den plassert sist, mens operetten kunne plasseres tidligere. Det eldste musikkstykket var fra 1572, og det nyeste fra 1993. Gjennom flere av rundene ble det en stående vits at året 1924 gikk gjennom som en rød tråd. 
Vinneren av en runde ble gitt to poeng, taperen null. Ved uavgjort fikk lagene ett poeng hver. I motsetning til tidligere sesonger, var det aldri noen tabell etter fremføringen. Reglene var slik at etter at alle lag hadde møtt de andre fire lagene én gang, ville det laget som hadde føest poeng gå direkte til finalen, mens de andre fire konkurrerte om den andre finaleplassen.
Her er en oversikt over rundene. Laget som startet utenfor buret står alltid først. På totalpoengsummen står vinneren øverst - ved uavgjort står laget som begynte utenfor buret først.

Sluttstilling

Norge vant altså finalen og Danmark endte på andreplass. Uavhengig av om man følger semifinalene eller listen etter de første ti rundene, endte Finland på tredje, Sverige på fjerde og Island på femteplass.
Låt oss hjälpas åt

Låt oss hjälpas åt er et musikkalbum med Ray Adams, utgitt i 1986.
Fuyuan (Qujing)

Fuyuan (kinesisk: 富源县; pinyin: Fùyuán Xiàn) er et fylke i provinsen Yunnan i Folkerepublikken Kina. Det ligger i byprefekturet Qujing.
Befolkningen var på 636 871 innbyggere i 1999.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Lavangen skole

Lavangen sameskole

Fra 1980 ble det tilbudt valgfagundervisning i samisk språk for elever fra 4. klasse og opp og fra høsten 1992 ble det innført en ordning med egne klasser for samiske elever. Da samiske foreldre uttrykte misnøye mot at samiske klasser skulle oppholde seg på sentralskolen ble det etter hvert reist krav om en egen sameskole i Spansdalen. Det ble inngått et kompromiss der de samiske klassene fikk egne, nyoppussede, lokaler i en bygning ved sentralskolen. Virksomheten fikk navnet Lavangen sameskole.
Lavangen sameskole ble offisielt åpnet den 8. februar 2000. Sameskolen ligger under ledelsen på Lavangen skole som også disponerer resursene til administrative oppgaver. Sameskolen har på det meste hatt i overkant av 20 elver. Skoleåret 2006/2007 hadde antallet sunket til seks og det ble påstått at tilbudet ikke gjorde elevene tospråklige. I 2012 ble sameskoletilbudet betegnet som ikke-fungerende, men tilbudet er opprettholdt.
Padling under Middelhavslekene 2009

Padling under Middelhavslekene 2009. Padling var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var sjette gangen som padling var med på programmet under middelhavslekene. Det var seks øvelser, fire for menn og to for kvinner. Italia ble beste nasjon med tre gullmedaljer.
Ischnoscelis sinaloensis

Utseende

En middelsstor (ca. 17 millimeter), langbeint, brunsvart gullbasse uten metallisk glans. Hannene har to tilbakebøyde, krokformede, korte horn i pannen. Pronotum er svart, dekkvingene gulbrune med mørke, opphøyde lengderibber. Hannen har en V-formet tverrlist i pannen (denne er nesten rett hos den beslektede Ischnoscelis hoepfneri).

Utbredelse

Arten er utbredt i sørlige deler av Mexico (Sinaloa).
Louis Duchesne

Bakgrunn

Louis Duchesne kom fra en bretonsk fiskerfamilie i Saint-Servan som senere ble del av Saint-Malo; forfedre hadde tidligere også vært med i kaperfarten. Hans far døde i 1849 og med det ble han foreldreløs. Louis' bror, Jean-Baptiste Duchesne, slo seg ned i Oregon City i Oregon i USA i 1849. 
Louis gikk først på collège i Saint-Brieuc, inntrådte deretter på presteseminaret der.

Prest

Etter et studieopphold i Roma  (1863–1865)ble han presteviet 21. desember 1867.  Fra 1871 gikk han på École des Carmes i Paris og fikk lisensiatsgraden der i 1872. Parallelt studerte han klassisk filologi og eldre historie ve École pratique des hautes études. Fra 1874 til 1876 var han et av de første medlemmer ved École française de Rome, der han interesserte seg for arkeologi og foretok reiser til blant annet Athos, Syria og Lilleasia, reiser som styrket hans kirkehistoriske interesser.

Forsker

Han fikk doktorgraden i 1877 ved universitetet i Paris med et atbeid over Liber Pontificalis.
Duchesne ble 1878 professor i kirkehistorie ved École de théologie (Institut catholique) i Paris. I 1883 vekslet han over til École Pratique des Hautes Études, og ser influerte han i noen grad Alfred Firmin Loisy, en av grunnleggerne av den modernistiske bevegelse innen den katolske kirke, en bevegelse som senere ble formelt fordømt under pave Pius X. 
I 1888 ble han medlem av Académie des inscriptions et belles-lettres, og i 1910 innvalgt i Académie française. Abbe Duchesne ble apostolisk protonotar i 1900.
Han ble i 1895 direktør for École française (den franske historiske institusjon) i Roma. Duchesne var en betydelig forsker, særlig hva gjaldt eldre og middelaldersk kirkehistorie, og ettersom han ofte tilempet moderne kritisk-historiske metode og avfeide en mengde legendarisk stoff fra den kirkelige tradisjonen, kom han snart i konflikt med indekskongregasjonen. Hans posisjon som vitenskapsmann var imidlertid så uomtvistet til at dette førte til noen mottiltak av styrke. På noe hold ble han imidlertid  ansett som en «tradisjonens ødelegger», og hans verk Histoire ancienne de l’Église ble i 1911 forbudt brukt ved katolske læresteder og satt på index i 1912. 
Han døde i 1922 i Roma, og ble begravet på Saint-Servans kirkegård.
Blant Duchesnes skrifter kan nevnes Origines du culte chrétien (1889, 5. opplag 1920) samt Histoire ancienne de l'église (nytt opplag, 3 bind, 1905-08). Duchesne utgav dessuten Liber pontificalis (2 bind, 1886-92) og de eldste franske bispelistene, Fastes épiscopaux de l'ancienne Gaule (3 bind, 1893-1915).
Nikki Reed

Karriere

Nikki begynte sin karriere med filmen Thirteen hvor hun og regissør Catherine Hardwicke fullførte manuset på seks dager. Hun hadde også rollen som «Evie Zamora». Det var med denne filmen hun debuterte som både skuespiller og manusforfatter.
Det åpne samfunn

Det åpne samfunn er en idealisert samfunnsform som noen filosofer, spesielt Karl Popper, har utvikla. Kjennetegnene til et åpent samfunn er ideologisk pluralisme, religiøs nøytralitet, og strukturer som ivaretar individenes friheter, muliggjør fredelige samfunnsendringer og forhindrer maktkonsentrasjon og maktmisbruk (også, eller spesielt, fra statens side). Således kan de liberale demokratiene i mange vestlige land sies å ha virkeliggjort de vesentlige trekkene til åpne samfunn.

Karakteristika

Det åpne samfunn, slik det blir beskrevet av Popper, er basert på humanisme og karakterisert ved en stor grad av individuell frihet, spesielt ytrings- og trykkefrihet, fri kunst og forskning, trosfrihet, minoritetsvern og asylrett. Statens viktigste oppgave er å garantere individenes friheter og å sikre et verdig liv til alle (velferdsstat). Dette innebærer at staten må sette grenser for markedskreftene (her distanserer Popper seg fra markedsliberalismen). Det er viktigere å minimere urett og lidelse enn å maksimere lykke eller velstand (her distanserer Popper seg fra utilitarismen). Selv om individuell frihet er et viktigere gode enn likhet (her distanserer Popper seg fra marxismen), må et åpent samfunn ha en egalitær samfunnsstruktur, for å forhindre dannelsen av politiske eliter som akkumulerer makt. Makthaverne må til enhver tid kunne avsettes ved fredelige midler, noe som best kan oppnås gjennom demokratiske valg.
Siden verden er i stadig endring, må samfunnet respondere fleksibelt på endra betingelser og behov. Dette krever at alternativene diskuteres kritisk og at politiske avgjørelser er transparente. Usikkerhet og feil skal derfor ikke skjules for offentligheten, men løftes frem i lyset for at løsningsforslagene kan forbedres av både meningsfeller og -motstandere. Også av denne grunn er en kritisk offentlig debatt bærebjelken i et åpent samfunn. Dette krever et pluralistisk meningsmangfold og toleranse overfor avvikende meninger, men samtidig en vilje til å forsvare det åpne samfunnet mot ytre og indre fiender, inkludert likegyldighet. Toleransen og ytringsfriheten er nemlig samtidig det åpne samfunnets akilleshæl, siden den kan utnyttes til å fremme totalitært tankegods og utopiske ideologier. Dessuten er det åpne samfunn skjørt fordi generasjoner som har vokst opp i det, tar det for gitt, og derfor ikke nødvendigvis er innstilt på å forsvare det.
Steinhovden

Steinhovden er en bygd i Flora kommune i Sogn og Fjordane. Steinhovden er rikt på jordbruksområder og havfiske. Det har vert bosetning i Steinhovden siden middelalderen og kanskje lenger tilbake. På 1700-tallet ble det drevet flere gårdsbruk i Steinhovden, og utover 1800-tallet økte befolkningen som tilfelle av tilflyttning. På begynnelsen av 1900-tallet ble det oppført både skole og butikk her. Det gikk rutebåt til Florø og de andre bygdene rund. I dag er det flere innbyggere i Steinhovden, og Bygda ser ikke ut til å slite av fraflytning som mange andre bygder i Norge,  men har og tilflyttning, kanskje på grunn av at Steinhovden ellers ligger sentralt midt imellom Florø og Førde.                 
Steinhovden Skule er skolen og samtidig grendahus i bygda.
Julian Brandt

Klubbkarriere

I sin ungdom spilte Brandt for SC Borgfeld og FC Oberneuland, før han sluttet seg til ungdomsakademiet til VfL Wolfsburg.

Bayer Leverkusen

Brandt meldte overgang til Bayer 04 Leverkusen i januar 2014 for en sum på €350,000, hvor han signerte en fem års kontrakt . Han debuterte for Bayer Leverkusen i Bundesliga den 15. februar 2014 hjemme mot Schalke 04, en kamp de tapte 2-1. Tre dager senere debuterte han i UEFA Champions League mot Paris Saint-Germain . 4 april 2014 scoret han sitt første mål for Bayer Leverkusen da han utlignet til 1-1 i en kamp de tapte 1-2 mot Hamburger SV .
15. august 2015 scoret Brandt vinnermålet etter å ha kommet inn som innbytter i Bayers åpningskamp på Bundesliga sesongen 2015-16 mot TSG 1899 Hoffenheim hvor de vant 2-1. Mellom 20. mars og 30. april 2016 scoret han i seks kamper på rad. Han ble da den yngste spilleren til å klare dette siden Gerd Müller .
Brandt ble også den yngste spilleren til å nå 100 Bundesliga kamper for Bayer Leverkusen i en alder av 21 år, tre måneder og 25 dager i oppgjøret mot Hoffenheim 26. august 2017 .
I andre halvdel av 2018-19 sesongen ble Brandt flyttet fra sin vanlige kantrolle til en mer sentral posisjon på midtbanen sammen med Kai Havertz. Etter dette økte hans bidrag til målpoeng og etter å ha gjort to mål og fire målgivende i februar 2019 vant han prisen for månedens spiller, noe som var første gang for en Leverkusen spiller . Hans to mål mot Mainz i starten av måneden kom i anledning hans to-hundrede kamp for Leverkusen i alle turneringer.

Borussia Dortmund

Den 22. mai 2019 ble Brandts overgang til Borussia Dortmund, i en avtale verdt rundt 25 millioner Euro, offentliggjort . Han ankom på samme tid som sin nye lagkamerat Thorgan Hazard, som signerte fra Borussia Mönchengladbach .

Landslaget

29. mai 2016 fikk han sin første landskamp for Tyskland mot Slovakia.
10. juni 2017 scoret han sitt første landslagsmål for Tyskland mot San Marino.
Han tok sølv under Sommer-OL 2016.
Han ble tatt ut i Tysklands tropp til FIFA Confederations Cup 2017 i Russland.
Han ble tatt ut i Tysklands tropp til VM i fotball 2018 i Russland.
DualShock

DualShock (også skrevet DUALSHOCK eller Dual Shock) er Sonys navn for PlayStation-kontrollere med vibreringsfunksjon.

Versjonene

DualShock er kommet i fire versjoner, en for hver av PlaySation stasjonære konsollgenerasjoner.

PlayStation

DualShock-kontrolleren som kom med den første generasjonen med PlayStation kontrollere inneholdt to motorer som sørget for vibreringen. En liten motor som ga vibrering lik den i en mobiltelefon og en kraftigere en.

PlayStation 2

DualShock kontrolleren til PlayStation 2 var ganske lik forgjengeren. Den var blitt mer strømlinjeformet og gjort lettere uten at dette hadde nevneverdige endringer på den karakteristiske kontrolleren til PlayStation-serien.

PlayStation 3

DualShock til PlayStation 3 ble annonsert ved Tokyo Game Show i 2007. Denne kontrolleren tok over for PS3s SixAxis kontroller som sakte, men sikkert vil gå ut av produksjon iløpet av 2008.

PlayStation 4

DualShock-kontrolleren til PlayStation 4 ble omdesignet mer drastisk enn de forrige ble. Den inkluderer en touch-plate foran som kan brukes til å navigere seg gjennom spillkonsollens menyer. Den har også en høyttaler. Kontrolleren har bevegelsesdeteksjon, forbedret vibrasjon og har støtte for Microsoft Windows. Kontrolleren drives av et oppladbart batteri. Batteriet er ikke flyttbart. I september 2016 annonserte Sony DualShock 4 V2 som er en forbedret versjon av den vanlige DualShock 4.
Norges militære kameratforbunds hederstegn

Norges militære kameratforbunds hederstegn er en medalje som tildeles av Norges Militære Kameratforeningers Forbund. Utmerkelsen ble innstiftet i 1947 og tildeles personer som har gjort en særlig fortjenstfull innsats for forbundet, tilsluttede foreninger, forsvarssaken eller i utførelsen av sitt yrke. Medaljen er godkjent til bruk på norsk militær uniform.er godkjent til bruk på norsk militær uniform. Utmerkelsen kan også tildeles utlendinger.
Norges militære kameratforbunds hederstegn er utformet som en rund medalje med diameter på 30 mm. Medaljen er i sølv. Den bærer det sentrale motiv fra forbundets emblem. Dette viser en soldat med gevær over skulderen mot en bakgrunn som består av en hvit trekant med spissen opp, øverst omgitt av blå felter og nederst av et gult felt. Det hele er omgitt av en smal krans ved medaljens ytterkant. Motivet skal forestille «borgeren på vakt», stående på et jordstykke foran et fjell. Medaljen er opphengt i et bånd i fargene rødt, hvitt, blått, hvitt og rødt, altså fargene og mønsteret fra Norges flagg.
Kong Olav ble tildelt hederstegnet i 1955, mens kong Harald ble tildelt hederstegnet på sin 60-årsdag i 1997.
Spanias Grand Prix

Spanias Grand Prix (Gran Premio de España) er et Formel 1-løp som siden 1991 har blitt arrangert på banen Circuit de Catalunya i Barcelona.
Somatidia

Utseende

Ganske små, brune trebukker. Antennene er vanligvis omtrent så lange som kroppen. Oversiden er kledt med lange, oppstående hår. Dekkvingene er pæreformede uten markerte "skuldre". Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

De fleste av artene lever på New Zealand, men slekten forekommer også i Australia, Ny-Guinea (én art) og Ny-Caledonia (én art).
Harstad Oppland Rutebil

Harstad Oppland Rutebil A/S (HORB) var et transportselskap i Harstad i Troms. Selskapet ble stiftet 26. april 1922 som Harstad Oppland Rutebilselskap, og var fra starten av eid av Harstad og Kvæfjord kommuner. Selskapet skiftet 2. mars 1948 navn til Harstad Oppland Rutebil A/S. Samtidig kom Trondenes, Sandtorg, Skånland, Astafjord og Tjeldsund kommuner samt Staten med som eiere. Lødingen kommune kom med på eiersiden i 1960.
HORB drev gods- og busstrafikk i eierkommunene. I 1936 fikk selskapet konsesjon på bussruten Harstad-Narvik (selve kjøringen til Narvik begynte imidlertid ikke før i 1938), og fra 1939 kjørte selskapet til Sortland via det nye fergesambandet over Gullesfjorden. I 1961 startet HORB opp godsrute til Fauske (senere også bussrute).På dette tidspunktet hadde HORB også godsruter på Narvik og Sortland. Grytøya kom med på ruteplanen i 1964, og fra 1965 dekket selskapet også Ibestad kommune. 
Fra 1968 hadde HORB også godsrute til Setermoen. Det ble etablert godsruter og personruter til Fauske i samtrafikk med jernbanen. Det var også omfattende langtransport av gods i Norge og til utlandet.
Rutebilstatistikken fra 1978 illustrerer omfanget av selskapets virksomhet den gang. Antall helårs ansatte var 164. Vognparket bestod av 56 personbusser, 18 lastebiler, 16 tilhengere, 15 andre kjøretøyer og 2 kombinerte person- og godsvogner.
Harstad Oppland Rutebil ble kjøpt opp av Nordtrafikk AS på Sortland i 1996. Det avgjørende skjedde på nyåret 1996 da kommunene Harstad og Kvæfjord solgte sine eierandeler til Nordtrafikk, som dermed eide 95 prosent av aksjene. Selskapet skiftet da navn til Nordtrafikk Harstad AS. I 2001 ble Nordtrafikk Harstad innfusjonert i morselskapet Nordtrafikk AS. Nordtrafikk AS ble i sin tur kjøpt opp av Veolia Transport Norge i 2006, og busstrafikken i HORBs gamle område drives i dag under navnet Hålogaland Buss.
Ved oppkjøpet i februar 1996 hadde Harstad Oppland Rutebil 97 ansatte.
Aud

Etymologi

Aud har opprinnelse i det norrøne ordet auðr som betyr «rikdom» eller «lykke». Det gammelengelske navneleddet Ead- har samme betydning.
Malcolm X

Bakgrunn

Malcolm Little ble født 19. mai 1925 i Omaha, Nebraska. Han var fjerde av syv barn av Earl Little og Louise Norton. Hans far var baptistisk predikant. Han støttet panafrikanisme-aktivisten Marcus Gravey og var en lokal leder av Universal Negro Improvement Association (UNIA). 
På grunn av trusler fra Ku Klux Klan måtte familien i 1926 flytte til Milwaukee i Wisconsin og kort tid etter til Lansing i Michigan. Ett av Malcolms kallenavn var «Red», fra hans hårfarge.  
Malcolm vokste opp i fosterhjem, hadde en kriminell ungdomstid og tilbragte mye av 1940-tallet i fengsel. Mens han satt i fengsel hadde flere av søsknene konvertert til Nation of Islam, og i 1948 omvendte også han seg til islam.

Aktivist

Da han ble løslatt i 1952 tok han kontakt med Elijah Muhammad og fikk raskt en sentral plass i NOI. Fra 1954 var han leder av Temple No 7 i Harlem i New York. 
Han var lenge talsmann for Nation of Islam og var også sentral i Muhammad Alis åndelige utvikling og omvendelse. 
Hans politiske syn ble radikalisert gjennom 1960-årene, og i 1964 brøt han med NOI og grunnla Muslim Mosque, Inc. og Organisasjonen for Afro-Amerikansk Enhet.  
Han ble skutt og drept i Harlem 21. februar 1965. Tre Nation of Islam-medlemmer ble dømt for drapet. Samme år ble The Autobiography of Malcolm X utgitt på bakgrunn av hans etterlatte papirer. I filmen Malcolm X (1992) ble han spilt av Denzel Washington.
UFC 107

Bakgrunn

Opprinnelig skulle Thiago Alves og Paulo Thiago møtes i en weltervekt kamp i dette arrangementet, men 21. oktober 2009 ble det annonsert at kampen hadde blitt endret til Jon Fitch mot Alves. Dette på grunn av en skade på Fitchs opprinnelige motstander Ricardo Almeida. Paulo Thiago ble flyttet til en kamp satt opp til UFC 106 mot nykommer Jacob Volkmann. 30. oktober befant Fitch seg nok en gang uten en motstander da Alves fikk en kneskade som satte ham ut. Senere fikk Fitch Mike Pierce som motstander.
Todd Duffee ble senere tvunget til å trekke seg fra sin kamp mot Paul Buentello som møter erstatter Stefan Struve.
Sfærisk dverggalakse

Sfæriske dverggalakser er et begrep innen astronomien tilknyttet til galakser med lav luminositet som er ledsagere til Melkeveien og til tilsvarende systemer som er ledsagere til Andromedagalaksen. De ligner på elliptiske dverggalakser både i utseende, egenskaper som lite eller ingenting gass eller støv og stjernedannelse, men de er omtrent sfæriske i formen, har generelt lavere luminositet og er bare anerkjent som satellittgalakser i den lokale gruppen.
Ravi og DJ Løv

Ravi & DJ Løv er en duo bestående av Ravi (Ivar Christian Johansen) og DJ Løv (Anders Løvlie) som ble dannet i 2004.
Duoen har gitt ut albumene Lekr butik i 2004 og Den nye arbæidsdagn i 2005. Singler fra albumene har vært «Dødsøt» (2004), «E-Ore» (2005), «Tsjeriåu (me de Månråus)» (2005) og «Bitelit (ed Treisi Men)» (2005). Duoen ble nominert til tre priser under Spellemannprisen 2005: popgruppe for Den nye arbæidsdagn, årets hit for «Tsjeriåu (me de Månråus)» og årets musikkvideo for «E-Ore».
Mami Wata

Mami Wata er et mytologisk vannvesen av hunkjønn som dyrkes i flere Vest-Afrikanske land og dessuten også i samfunn i Karibia og Sør-Amerika som nedstammer fra Afrika. Mami Wata kan sammenlignes med det europeiske fenomenet havfrue. Mami Wata regnes som svært vakker. Håret hennes er beskrevet som krøllet, og holdt i en knute. I flere afrikanske land kan Mami Wata også være en generell omskrivning for «vakker kvinne».
Mami Wata er ofte beskrevet i form av havfruelignende vesen hvor den øvre delen er en kvinnes (nakne) kropp og den nedre delen tilsvarer en fisk eller slange. I andre fortellinger er Mami Wata fullstendig menneskelignende, men er i seg selv ikke et menneske. Hun bærer ofte enkle pyntegjenstander som kammer, speil og klokker. En stor slange, som symbol på spådom og guddomskraft, er ofte hennes ledsager ved at den slynger seg om henne og ligger med hodet mellom hennes bryster. Andre ganger synes hun å opptre fullstendig som en menneske blant andre mennesker. Hun kan også manifestere seg i andre former, også som en mann.
Ifølge afrikansk tro eller overtro er Mami Wata et seksualisert vesen. I Nigeria eksisterer det fortellinger om hvordan Mami Wata forfører menn, noe tilsvarende det norske overnaturlige vesenet huldra. Hun beskrives som en promiskuøs kvinne, og blir noen ganger portrettert som prostituert.